Beloretin a jeho potenciálny vplyv na menštruáciu
Dobrý deň.
Užívam beloretin 30ml denne.Mešká mi doteraz pravidelná menštruácia. Môže to byť s liekov? Je potrebné to hneď konzultovať s lekárom?
Dobrý deň,
ďakujeme za Vašu otázku.
Meškanie menštruácie, nepravidelnosti cyklu nie sú uvádzané ako nežiadúce účinku lieku Beloretin. Môže ísť aj o nový, doposiaľ nezistený nežiadúce účinok.
Bežný menštruačný cyklus u ženy trvá 28 dní, no u niektorých žien sa cyklus pohybuje od 21 do 35 dní. Nastúpenie menštruácie o niekoľko dní skôr a zase niekoľkodňové meškanie ešte nemusí znamenať nič zlé. Najčastejším dôvodom meškania menštruácie je tehotenstvo. Bežné príčiny môžu byť dôsledkom hormonálnej nerovnováhy. Ďalej veľmi častým dôvodom meškania menštruácie je zvýšený stres, prechladnutie, infekcia, nadmerné cvičenie a diéty, cestovanie. Odporúčam, urobiť si
tehotenský test
.
Ak sa tehotenským testom gravidita nepotvrdí a menštruácia sa nedostaví do niekoľkých dní, kontaktujte svojho gynekológa. On na základe vyšetrenia zdravotného stavu určí presnú príčinu ťažkostí.
Prajem pekný zvyšok dňa.
S pozdravom,
PharmDr. Anna Pacalajová